Azref n udawi n tmeṭtṭut werǧin yeqqin ɣer wergaz deg tmetti taqbaylit, am waken argaz yecbeḥ fell-as ma yehlek, ma d taqcict neɣ tameṭṭut ur ilaq ara. Tteffren tikkwal lehlak n teqcict muli ur d-ttqerriben ara ɣer-s inexḍaben. Ma tella deg uxxam-is ad tettnedhi kan d wayen i astettunefk tegnit, d leqdic d leɛtab. Tikkwal ɣas ad teḥḥulfu s leqriḥ, ur tettcetki ara. Ula d argaz si tama-ines ma iwala-tt tettcetki yal-ass maci d adiwi ara yezzel fell-as ad tt-idiwi, maca ad dyernu fell-as zwaǧ, dɣa gar tlufa-agi akk aṭṭan neɣ lehlak ɣas d tikci n rebbi, maca ula gar urgaz d tmeṭṭut yettili umgired gar-asen.